***Informatívna správa***

***z pokračovania V. rokovania Mestského zastupiteľstva v Košiciach***

***zo dňa 13. júla 2015 a***

***zo  VI. rokovania MZ Mestského zastupiteľstva zo dňa 21. septembra 2015***

***Prerokovanie protestu prokurátora proti § 3 ods. 3 VZN mesta Košice č. 44 Pravidlá prenajímania malometrážnych bytov pre dôchodcov na území mesta Košice a zmena VZN mesta Košice č. 44 Pravidlá prenajímania malometrážnych bytov pre dôchodcov na území mesta Košice (pravidlá prenajímania malometrážnych bytov)***

MZ vyhovelo protestu prokurátora proti § 3 ods. 3 Všeobecne záväzného nariadenia mesta Košice č. 44 Pravidlá prenajímania malometrážnych bytov pre dôchodcov na území mesta Košice (pravidlá prenajímania malometrážnych bytov),

MZ schválilo zmenu Všeobecne záväzného nariadenia mesta Košice č. 44 Pravidlá prenajímania malometrážnych bytov pre dôchodcov na území mesta Košice (pravidlá prenajímania malometrážnych bytov) podľa predloženého návrhu.

***VZN mesta Košice o symboloch mesta Košice***

MZ schválilo Všeobecne záväzné nariadenie mesta Košice o symboloch mesta Košice podľa predloženého návrhu.

***VZN mesta Košice o podrobnostiach výkonu taxislužby a o prevádzkovom poriadku stanovíšť taxislužby na území mesta Košice ( nariadenieo taxislužbe)***

MZ schválilo Všeobecne záväzné nariadenie mesta Košice o podrobnostiach výkonu taxislužby   
a o prevádzkovom poriadku stanovíšť taxislužby na území mesta Košice (nariadenie   
o taxislužbe) podľa predloženého návrhu.

***VZN mesta Košice o poskytovaní elektronických služieb***

MZ schválilo Všeobecne záväzné nariadenie mesta Košice o poskytovaní elektronických služieb podľa predloženého návrhu.

***Zmeny a doplnky Štatútu mesta Košice***

MZ schvalilo zmeny a doplnky Štatútu mesta Košice podľa predloženého návrhu.

***VZN mesta Košice o organizácii referenda mesta Košice***

MZ schválilo Všeobecne záväzné nariadenie mesta Košice o organizácii referenda mesta Košice podľa predloženého návrhu s pripomienkou – viď. uznesenie č. 211

***Regulačný plán (ÚPN-Z) Moskovská trieda – KVP Košice, Zmeny a doplnky 2015, zmena č. 1***

MZ vzalo na vedomie

1. súhlasné stanovisko Okresného úradu, Odboru výstavby a bytovej politiky v Košiciach  
    v zmysle § 25 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov k návrhu Regulačného plánu (ÚPN-Z) Moskovská trieda – KVP Košice, Zmeny a doplnky 2015, zmena č. 1, oznámené listom č. OU-KE-OVBP-2015/034646 zo dňa 11.09.2015,
2. vyhodnotenie pripomienok k návrhu Regulačného plánu (ÚPN-Z) Moskovská trieda – KVP Košice, Zmeny a doplnky 2015, zmena č. 1;

MZ schválilo

1. Regulačný plán (ÚPN-Z) Moskovská trieda – KVP Košice, Zmeny a doplnky 2015, zmena č. 1 v zmysle spracovanej dokumentácie,
2. Doplnok k Všeobecne záväznému nariadeniu mesta Košice č. 106, ktorým sa vyhlasuje záväzná časť Regulačného plánu (ÚPN-Z) Moskovská trieda – KVP Košice v znení neskorších zmien a doplnkov podľa predloženého návrhu;

MZ žiadalo primátora mesta Košice zabezpečiť prostredníctvom odborne spôsobilej osoby pre obstarávanie predmetnej územnoplánovacej dokumentácie:

* označenie textovej časti, výkresovej časti a záväznej časti územnoplánovacej dokumentácie schvaľovacou doložkou podľa § 28 ods. 1 zákona č. 50/1976 Zb.   
  o územnom plánovaní a stavebnom poriadku v znení neskorších predpisov,
* vyhotovenie registračného listu podľa § 28 ods. 5 zákona č. 50/1976 Zb. o územnom plánovaní a stavebnom poriadku v znení neskorších predpisov a jeho doručenie príslušnému ministerstvu SR spolu s kópiou uznesenia o schválení územnoplánovacej dokumentácie,
* uloženie Regulačného plánu (ÚPN-Z) Moskovská trieda – KVP Košice, Zmeny a doplnky 2015, zmena č. 1 na Magistráte mesta Košice, na miestnom úrade MČ Dargovských hrdinov ( stavebnom úrade) a na Okresnom úrade, Odbore výstavby a bytovej politiky v Košiciach do 3 mesiacov od jeho schválenia v mestskom zastupiteľstve.

***Monitorovacia správa programového rozpočtu mesta Košice k 30.06.2015***

MZ vzalo na vedomie Monitorovaciu správu programového rozpočtu mesta Košice k 30.06.2015.

***Analýza súčasného stavu za jednotlivé mestské časti a mesto Košice zameraná na redukciu počtu mestských častí na území mesta Košice - plnenie uznesenia MZ č. 154 zo dňa 22.06.2015***

MZ vzalo na vedomie Analýzu súčasného stavu za jednotlivé mestské časti a mesto Košice zameranú na redukciu počtu mestských častí na území mesta Košice.

***Zverenie nehnuteľností do správy MČ Košice – Sídlisko KVP***

MZ schválilo zverenie nehnuteľností pozemkov registra KN-C, zapísaných na LV č. 965 v katastri nehnuteľností vedenom Okresným úradom Košice, katastrálny odbor pre katastrálne územie Grunt :

|  |  |  |  |  |  |
| --- | --- | --- | --- | --- | --- |
| p. č. | parcela č. | výmera  v m² | druh pozemku | LV | spoluvl. podiel |
| 1. | 691/1 | 3669 | zastavané plochy a nádvoria | 965 | 1/1 |
| 2. | 691/17 | 336 | zastavané plochy a nádvoria | 965 | 1/1 |
| 3. | 691/19 | 382 | zastavané plochy a nádvoria | 965 | 1/1 |
| 4. | 691/89 | 326 | zastavané plochy a nádvoria | 965 | 1/1 |
| 5. | 691/90 | 557 | zastavané plochy a nádvoria | 965 | 1/1 |
| 6. | 691/120 | 374 | zastavané plochy a nádvoria | 965 | 1/1 |
| 7. | 1624/414 | 274 | zastavané plochy a nádvoria | 965 | 1/1 |

do správy Mestskej časti Košice – Sídlisko KVP

účel zverenia: správa a údržba majetku,

deň zverenia: dňom účinnosti zmluvy o zverení majetku mesta do správy,

doba zverenia: neurčitá.

**Zmena uznesenia MZ č. 667 zo dňa 17.06.2013**

MZ schválilo zmenu uznesenia MZ č. 667 zo dňa 17.06.2013 v časti schvaľuje v bode A. 2 nasledovne : slová

„a to v obidvoch prípadoch po dvoch rokoch odo dňa účinnosti nájomnej zmluvy uzatvorenej mestskou časťou na účely prevádzkovania Domu seniorov a Denného centra slúžiaceho   
pre seniorov, na základe uznesenia Miestneho zastupiteľstva Mestskej časti Košice – Sídlisko KVP č. 213 zo dňa 30.04.2013, a súčasne pri splnení podmienky, že v lehote do dvoch rokov od účinnosti uvedenej nájomnej zmluvy bude vydané kolaudačné rozhodnutie na pavilón   
SO 01P.“

sa nahrádzajú slovami

„a to v obidvoch prípadoch po štyroch rokoch odo dňa účinnosti Nájomnej zmluvy   
č. 64/2013/SM zo dňa 09.07.2013 na základe uznesenia Miestneho zastupiteľstva Mestskej časti Košice – Sídlisko KVP č. 56 zo dňa 02.06.2015 a súčasne pri splnení podmienky, že nájomca bude mať pripravené ku kolaudácii všetky stavebné objekty okrem SO 02L najneskôr k 31.07.2017.“

***Určenie spôsobu prevodu nehnuteľnosti - pozemku v k. ú. Grunt formou   
dobrovoľnej dražby***

MZ schválilo spôsob prevodu nehnuteľného majetku vo vlastníctve mesta Košice – pozemku registra C KN parc. č. 1624/341, zastavané plochy a nádvoria s výmerou 16 m² v k. ú. Grunt, LV č. 965 formou dobrovoľnej dražby s najnižším podaním vo výške 1 440,- Eur.

http://www.kosice.sk/uznesenia\_rokovania\_mz.php?id=142

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Uznesenie MZ sú k nahliadnutiu na sekretariáte MÚ*

*Košice 16. október 2015*

*Spracovala : Monika Hegyiová*